3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  ลูกไก่เนื้อที่เกิดจากฟาร์มไก่พ่อแม่พันธุ์ โดยจำหน่ายให้แก่เกษตรกรผู้เลี้ยงไก่เนื้อทั่วไป

3.  พันธุ์สัตว์
    เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัทที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 450,000 ตันต่อปี ในปี 2548 และมีการผลิตจริงประมาณ 52%
ของอัตรากำลังการผลิตทั้งสามโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
และอาหารสัตว์น้ำ 72,000 ตัน / ปี

  - สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  และวันที่ 23 กรกฎาคม 2553 สำหรับสัตว์น้ำ ตามข้อ 3

(ข) ได้รับการส่งเสริมการลงทุนในกิจการฟาร์มพ่อแม่พันธุ์ไก่

- ก่อสร้างฟาร์มในจังหวัดเพชรบูรณ์ มีกำลังการผลิต 400,000 ตัว/สัปดาห์ หรือ 20 ล้านตัว/ปี

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติ
    สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง
    ค่าไฟฟ้าและค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

7)  วันที่สิ้นสุดของสิทธิประโยชน์ตามโครงการ ในวันที่ 6 ธันวาคม 2545 ตามข้อ 3

(ค) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

(ง) บริษัท ลีพัฒนาอาหารสัตว์ จำกัด ได้รับส่งเสริมการลงทุนในกิจการผลิตอาหารสัตว์น้ำ เมื่อวันที่
2 ธันวาคม 2548 มีกำลังการผลิต 72,000 ตัน / ปี โดยมีโรงงานตั้งอยู่ที่จังหวัดสระบุรี
ซึ่งอยู่ระหว่างการก่อสร้างโรงงานคาดว่าจะแล้วเสร็จและเริ่มผลิตได้ประมาณต้นไตรมาสที่ 4 ของปี
2549

[] 3.1.3 ขั้นตอนการผลิต

1.  การตลาดและภาวะการแข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 30 และร้อยละ 70 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักขาดความจงรักภักดีในตราผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีความหลากหลายในสูตรอาหารเพื่อขายความแตกต่าง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 650 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 15%
ของยอดขายทั้งหมด

  3.2.2 กลยุทธ์การแข่งขัน

จากการที่บริษัทมีประสบการณ์ในธุรกิจมานานว่า 20 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

  3.2.4 ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2. ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
57 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 11.79 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
65% และเกษตรกรผสมอาหารเองประมาณ 35%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
8% ซึ่งทางบริษัทคาดว่ามีส่วนแบ่งตลาดเป็นอันดับสอง (คาดการณ์โดยฝ่ายบริหารของบริษัท
และคำนวณเฉพาะอาหารสัตว์บกเท่านั้น)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยง
และราคาของสัตว์บางชนิดเพื่อจำหน่ายจะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น
ๆ ทั้งหมด แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
ส่วนในด้านหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจรบริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
(SME)
จึงเป็นความยากสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2548 และ 2549

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2548   |      | ปี 2549   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 2        | 2    | 3        | 3    | 764,940  | 2    |
|             | ,821,500 | 6.66 | ,586,440 | 0.52 |          | 7.11 |
+-------------+----------+------+----------+------+----------+------+
| ไก่พ่อแม่พันธุ์   | 435,456  | 4.11 | 557,424  | 4.75 | 121,968  | 2    |
|             |          |      |          |      |          | 8.01 |
+-------------+----------+------+----------+------+----------+------+
| ไก่ไข่เล็กรุ่น   | 596,917  | 5.64 | 693,333  | 5.90 | 96,416   | 1    |
|             |          |      |          |      |          | 6.15 |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | 200,000  | 1    |
|             | ,240,000 | 1.72 | ,440,000 | 2.26 |          | 6.13 |
+-------------+----------+------+----------+------+----------+------+
| ไก่ไข่พ่อแม่พันธุ์ | 15,300   | 0.14 | 18,000   | 0.15 | 2,700    | 1    |
|             |          |      |          |      |          | 7.65 |
+-------------+----------+------+----------+------+----------+------+
| หมูขุน        | 3        | 3    | 3        | 2    | (        | (5   |
|             | ,245,000 | 0.66 | ,068,000 | 6.11 | 177,000) | .45) |
+-------------+----------+------+----------+------+----------+------+
| หมูพันธุ์       | 678,900  | 6.42 | 864,900  | 7.36 | 186,000  | 2    |
|             |          |      |          |      |          | 7.40 |
+-------------+----------+------+----------+------+----------+------+
| เป็ดเนื้อ      | 151,200  | 1.43 | 159,600  | 1.36 | 8,400    | 5.56 |
+-------------+----------+------+----------+------+----------+------+
| เป็ดพันธุ์      | 13,140   | 0.12 | 13,870   | 0.12 | 730      | 5.56 |
+-------------+----------+------+----------+------+----------+------+
| เป็ดไข่       | 65,000   | 0.61 | 65,000   | 0.55 | -        | -    |
+-------------+----------+------+----------+------+----------+------+
| โคนม        | 427,050  | 4.04 | 438,000  | 3.73 | 10,950   | 2.56 |
+-------------+----------+------+----------+------+----------+------+
| กุ้ง          | 492,000  | 4.65 | 471,000  | 4.01 | (21,000) | (4   |
|             |          |      |          |      |          | .27) |
+-------------+----------+------+----------+------+----------+------+
| ปลา         | 402,000  | 3.80 | 373,890  | 3.18 | (28,110) | (6   |
|             |          |      |          |      |          | .99) |
+-------------+----------+------+----------+------+----------+------+
| รวม         | 10       | 100  | 11       | 100  | 1        | 1    |
|             | ,583,463 |      | ,749,457 |      | ,165,994 | 1.02 |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2548 ที่ผ่านมาปริมาณการผลิตและความต้องการใช้อาหารสัตว์ลดลงจากปีก่อน โดยในปี 2547
มีปริมาณความต้องการใช้ประมาณ 11.79 ล้านตัน/ปี ลดลงเป็นประมาณ 10.58 ล้านตัน/ปี
ลดลงประมาณร้อยละ 10.26
โดยสัดส่วนปริมาณความต้องการใช้อาหารสัตว์สูงสุดยังคงเป็นอาหารสำหรับไก่เนื้อและหมูขุน
คิดเป็นสัดส่วนร้อยละ 26 และร้อยละ 30 ตามลำดับ

ทางสมาคมผู้ผลิตอาหารสัตว์ไทย คาดว่าปี 2549 ปริมาณความต้องการใช้อาหารสัตว์จะมีปริมาณ
11.75 ล้านตันต่อปี เพิ่มขึ้นจากปี 2548 ซึ่งมีปริมาณความต้องการใช้อาหารสัตว์เป็น 10.58
ล้านตันต่อปี หรือเพิ่มขึ้น 1.17 ล้านตันต่อปี คิดเป็นการเพิ่มขึ้นประมาณร้อยละ 11.02
โดยเป็นการเพิ่มขึ้นในหมวดอาหารไก่เนื้อและไก่ไข่ให้ไข่
ส่วนในหมวดอาหารหมูขุนและอาหารสัตว์น้ำ จะมีปริมาณการใช้ลดลงเล็กน้อยประมาณร้อยละ 5
เมื่อเทียบกับปีที่ผ่านมา

จากผลกระทบของวิกฤตไข้หวัดนก ทำให้รัฐบาลไทยได้วางมาตรการต่าง ๆ มารองรับในการเลี้ยงสัตว์ปีก เข้าสู่ระบบการเลี้ยงแบบมีมาตรฐานสากลมากขึ้น โดยเป็นการเลี้ยงแบบระบบโรงเรือนปิด มีความเคร่งครัดในการเคลื่อนย้ายสัตว์ ฉีดพ่นน้ำยาฆ่าเชื้อในพื้นที่เสี่ยง และมีการเอ็กซเรย์พื้นที่เลี้ยงสัตว์ปีก เป็นต้น ส่งผลให้ผู้บริโภคในประเทศและต่างประเทศมีความมั่นใจในการบริโภคเนื้อไก่ไทย จึงทำให้มียอดคำสั่งซื้อไก่แปรรูปปรุงสุกจากต่างประเทศมากขึ้นเรื่อย ๆ ราคาไก่เนื้อจึงได้ขยับตัวสูงขึ้นตั้งแต่ต้นไตรมาสที่ 4 ของปีที่ผ่านมา แต่ขณะนี้ราคาไก่ในประเทศปรับตัวลดลงอย่างมากจากราคาประมาณ 30 บาท / กิโลกรัม เมื่อเดือนมกราคม 2549 เหลือที่ราคาประมาณ 23 บาท / กิโลกรัม ในปลายเดือนกุมพาพันธ์ 2549 คาดว่าเป็นผลจากอุปทานการเลี้ยงไก่ที่เพิ่มขึ้นจากการส่งออกเนื้อไก่ปรุงสุก และราคาที่สูงจนน่าสนใจถึงประมาณ 37 บาท / กิโลกรัม นอกจากนี้คาดว่าอุปสงค์การส่งออกไก่เนื้อจะชะลอตัวจากความไม่มั่นใจจากการเกิดระบาดไข้หวัดนกในยุโรป ทำให้ผู้เลี้ยงลดกำลังการผลิต แต่อย่างไรก็ตามในที่สุดราคาก็จะกลับเข้าสู่ภาวะสมดุลมาอยู่ที่ระดับราคาเดิม คือ ประมาณ 30 บาท / กิโลกรัม

ปี 2548 ที่ผ่านมา ผู้เลี้ยงสุกรประสบปัญหาการระบาดของโรคระบบทางเดินหายใจ
โรคปากและเท้าเปี่อยโดยเฉพาะในภาคตะวันออกของไทย
ได้สร้างความเสียหายมากแก่เกษตรกรผู้เลี้ยง
ส่วนใหญ่การเลี้ยงสุกรต้องพึ่งตลาดผู้บริโภคภายในประเทศ
มีการส่งออกน้อยมากเนื่องจากยังมีข้อจำกัดด้านมาตรฐานการเลี้ยงและการควบคุมโรค
ซึ่งยังเป็นปัญหาการส่งออกสุกรของไทย
แต่อย่างไรก็ตามได้เริ่มมีการรวมตัวของกลุ่มผู้เลี้ยงสุกรโดยมีการจัดประชุมและแลกเปลี่ยนข่าวสารเทคโนโลยีใหม่
ๆ มีกิจกรรมจัดสัมนาด้านวิชาการและการป้องกันโรค เพื่อพัฒนาให้การเลี้ยงสุกรมีความทันสมัย
ปลอดภัยไม่ใช้ยาหรือสารต้องห้าม รวมทั้งการจัดการดูแลสิ่งแวดล้อมที่ดีขึ้นให้เป็นฟาร์มที่มีมาตรฐาน
เพื่อสร้างความมั่นใจต่อผู้บริโภค พัฒนาไปสู่การส่งออกเนื้อสุกรปรุงสุกไปยังตลาดต่างประเทศ

ปี 2549 นี้ น่าจะเป็นอีกปีหนึ่งที่ดีสำหรับเกษตรกรผู้เลี้ยงกุ้งของไทย
เพราะคู่แข่งหลายประเทศยังประสบปัญหาในการเลี้ยง
และจากการที่สหภาพยุโรปได้คืนสิทธิพิเศษทางภาษี (GSP) สำหรับผู้ส่งออกกุ้งไทยตั้งแต่ 1 สิงหาคม
2548 และแม้ว่าสหรัฐจะมีการกีดกันการนำเข้ากุ้งจากบางประเทศ เช่น
ไทยเราก็ได้รับผลกระทบการเก็บภาษีตอบโต้การทุ่มตลาดของสินค้ากุ้ง (AD)
โดยทางสหรัฐให้เหตุผลในการยังไม่ยกเลิกการเก็บภาษีจากไทย
เพราะยังไม่พบว่าอุตสาหกรรมกุ้งของไทยได้รับผลกระทบจากการถูกเก็บภาษีดังกล่าว
โดยดูตัวเลขการส่งออกกุ้งไทยไปสหรัฐเพิ่มขึ้นอย่างมาก
ในขณะที่อุตสาหกรรมกุ้งของสหรัฐเองกลับได้รับผลกระทบจากพายุ เฮอริเคน แคททรีนา

สมาคมอาหารแช่เยือกแข็งไทย คาดว่าปี 2549 การส่งออกจะมีแนวโน้มที่ดี เติบโตประมาณ 20%
แล้วไทยยังได้เปรียบอัตราภาษีเอดี (AD) เทียบกับคู่แข่งที่สำคัญในตลาดสหรัฐ ในขณะที่ตลาดอียู
(EU) ยังมีแนวโน้มสดใส ภายหลังไทยได้คืนสิทธิพิเศษทางภาษี (GSP) คาดว่าจะเพิ่มขึ้นประมาณ
20% เช่นกัน ในกลุ่มธุรกิจห้องเย็นจึงได้มีการเร่งปรับปรุงขบวนการผลิตเพื่อส่งออกกุ้งแปรรูป
โดยหลีกเลี่ยงการส่งออกกุ้งสดที่มีการแข่งขันด้านราคาอย่างมาก

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 108 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด ปัจจุบันมีกำลังการผลิตอาหารสัตว์บกและสัตว์เลี้ยงเท่ากับ 180,000
ตันต่อปี เปิดดำเนินการเมื่อปี 2531 และมีไซโลที่สามารถเก็บข้าวโพดได้ 38,500 ตัน ของบริษัท
ลีพัฒนาเกษตรมั่นคง จำกัด เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
59 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 54,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถึงไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2546       ปี 2547       ปี 2548

  กำลังการผลิตเต็มที่ ( หน่วย : ตัน )     450,000      450,000      450,000

  ปริมาณการผลิตจริง ( หน่วย : ตัน)      238,312      215,718      232,888

  การใช้กำลังการผลิต (%)              53           48           52
  -------------------------------- ------------ ------------ ------------

  -------------------------------- ------------ ------------ ------------
  ฟาร์มผลิตลูกไก่เนื้อ                   ปี 2546       ปี 2547       ปี 2548

  กำลังการผลิตเต็มที่ ( หน่วย : ล้านตัว )  10.0         10.0         10.0

  ปริมาณการผลิตจริง ( หน่วย : ล้านตัว )  9.2          2.7          -

  การใช้กำลังการผลิต (%)              77           23           -
  -------------------------------- ------------ ------------ ------------

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

บริษัทดำเนินนโยบายคุณภาพเน้นการคัดสรรวัตถุดิบที่ดีมีคุณภาพในราคาที่เหมาะสม
ทำให้ผลิตภัณฑ์ที่ผลิตจากโรงงานของบริษัทมีคุณภาพที่ดีและได้รับความไว้วางใจจากลูกค้าด้วยดีตลอดมา
บริษัทมีระบบการคัดเลือก
ผู้จัดจำหน่ายที่มีประสิทธิภาพทำให้ได้วัตถุดิบที่มีคุณภาพและสามารถส่งมอบวัตถุดิบได้ตรงตามเวลาทำให้สามารถผลิตสินค้าที่มีคุณภาพได้อย่างต่อเนื่อง
บริษัทเน้นการจัดซื้อวัตถุดิบในประเทศที่มีคุณภาพจากผู้ผลิตโดยตรงเป็นหลัก
และวัตถุดิบบางส่วนเป็นการนำเข้าจากต่างประเทศเนื่องจากวัตถุดิบในประเทศมีไม่เพียงพอ
โดยสัดส่วนการจัดซื้อวัตถุดิบ ในประเทศคิดเป็นประมาณร้อยละ 60 ของต้นทุนการผลิตรวม
วัตถุดิบหลักที่สำคัญที่ใช้ในการผลิตอาหารสัตว์ ได้แก่ ข้าวโพด กากถั่วเหลือง และปลาป่น เป็นต้น

วัตถุดิบที่ใช้ในการผลิตอาหารสัตว์ส่วนใหญ่เป็นวัตถุดิบที่ได้จากพืชผลทางการเกษตร
การเปลี่ยนแปลงด้านราคาจึงขึ้นอยู่กับปริมาณผลผลิตตามฤดูกาลของวัตถุดิบแต่ละชนิดเป็นหลักซึ่งส่งผลต่อต้นทุนในการผลิต
ทางบริษัทจึงได้คัดเลือกทีมงานที่มีประสิทธิภาพในการติดตามสภาวะตลาดวัตถุดิบอย่างใกล้ชิดเพื่อให้สามารถจัดซื้อจัดหาวัตถุดิบที่มีคุณภาพได้ในราคาที่เหมาะสม
รวมทั้งบริษัทได้มีการขยายสถานที่เพื่อใช้ในการจัดเก็บวัตถุดิบในช่วงที่ผลผลิตออกสู่ตลาดจำนวนมากและมีราคาต่ำเพื่อรองรับการผลิตในช่วงที่ผลผลิตออกสู่ตลาดน้อยและมีราคาสูง
อีกทั้งบริษัทยังมีความคล่องตัวในการปรับเปลี่ยนและเลือกใช้วัตถุดิบที่มีราคาต่ำกว่าในช่วงเวลาที่ราคาวัตถุดิบหลักมีการปรับตัวสูงขึ้น
โดยยังคงสามารถรักษาระดับคุณภาพของผลิตภัณฑ์ให้คงที่
จากในอดีตถึงปัจจุบันบริษัทยังไม่เคยประสบภาวะการขาดแคลนวัตถุดิบจนไม่สามารถดำเนินการผลิตได้

สถานการณ์ราคาวัตถุดิบโดยรวมที่สำคัญในการผลิตอาหารสัตว์ปี 2548 ปรับตัวเพิ่มสูง
เนื่องจากวัตถุดิบกลุ่มธัญพืชหลักในตลาดโลกผลผลิตมีแนวโน้มลดลงขณะที่ความต้องการยังมีอย่างต่อเนื่อง
เช่นเดียวกับผลผลิตข้าวโพดในประเทศซึ่งเป็นวัตถุดิบหลักในการผลิตอาหารสัตว์มีแนวโน้มปรับตัวลดลงจากปัญหาภัยแล้งทำให้ราคาเฉลี่ยปรับตัวสูงขึ้น
แต่คาดการณ์ว่าจากภาวะราคาที่อยู่ในระดับสูงจะจูงใจให้เกษตรกรเพาะปลูกมากขึ้นในปี 2549
และน่าจะส่งผลให้ระดับราคาปรับตัวลดลงได้
ส่วนวัตถุดิบในกลุ่มพืชน้ำมันโดยรวมปริมาณผลผลิตมีแนวโน้มปรับตัวสูงขึ้นโดยเฉพาะถั่วเหลือง
จากการขยายพื้นที่เพาะปลูกโดยเฉพาะในแหล่งผลิตที่สำคัญในแถบอเมริกาใต้
ขณะที่ความต้องการยังเพิ่มสูงขึ้นไม่มาก
ส่วนปลาป่นราคามีแนวโน้มทรงตัวอยู่ในระดับสูงจากภาวะต้นทุนการจับปลาที่เพิ่มสูงขึ้นตามภาวะราคาน้ำมัน
ดังนั้นโดยภาพรวมต้นทุนวัตถุดิบหลักในปี 2549 น่าจะมีแนวโน้มลดลงหรือทรงตัวใกล้เคียงกับปี 2548

จากภาวะราคาวัตถุดิบที่ปรับตัวเพิ่มสูงขึ้น
รวมทั้งนโยบายของรัฐบาลในการรักษาระดับราคาสินค้าเกษตรให้อยู่ในระดับสูงเพื่อช่วยเหลือเกษตรกรในปีที่ผ่านมา
ทำให้ต้นทุนวัตถุดิบหลักที่ใช้ในการผลิตอาหารสัตว์ของบริษัทปรับตัวสูงขึ้น
บริษัทจึงได้มีการพัฒนาระบบการจัดซื้อให้มีความเหมาะสม
รวมทั้งศึกษาวัตถุดิบใหม่ที่มีคุณภาพเทียบเท่าหรือดีกว่าเพื่อเป็นแหล่งทางเลือกในการใช้ทดแทนวัตถุดิบเดิมที่มีราคาสูง
และจากภาวะราคาน้ำมันที่ปรับตัวสูงขึ้นเช่นเดียวกัน
ทางบริษัทได้มีการปรับเปลี่ยนการขนส่งวัตถุดิบจากทางบกเป็นการขนส่งวัตถุดิบทางน้ำ
และปรับเปลี่ยนการใช้เชื้อเพลิงในโรงงานจากน้ำมันเตาเป็นเชื้อเพลิงแข็งมากขึ้น
ส่งผลให้บริษัทสามารถลดต้นทุนในการดำเนินการของบริษัทได้เป็นอย่างมาก
และในกรณีที่ต้องมีการนำเข้าสินค้าจากต่างประเทศบริษัทมีนโยบายป้องกันความเสี่ยงโดยทำสัญญาซื้อเงินตราต่างประเทศไว้ล่วงหน้า
ทำให้บริษัททราบต้นทุนในการนำเข้าวัตถุดิบที่แน่นอนในแต่ละครั้งทำให้ประสิทธิภาพในการจัดซื้อมีมากขึ้น
จากการดำเนินการดังกล่าวจะมีส่วนช่วยเสริมเพิ่มเติมผลกำไรของบริษัท

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น